Yan Fu

Yan Fu (ĉine simpligite 严复; tradicie 嚴復; pinjine Yán Fù , naskiĝis la 8-an de januaro 1854, mortis la 27-an de oktobro 1921) estis ĉina armeano kaj sciencisto.

Li estis oficiro de mararmeo, en la jaroj 1877-1879 studis en Greenwich Naval College en Britio.

Reformisto de ĉina scienco. Li tradukis al la ĉina lingvo interalie Adam Smith, John Stuart Mill, Charles Montesquieu, Herbert Spencer kaj Charles Darwin. Siajn tradukaĵojn li abunde komentis, kaj laŭ lingva aspekto imitis stilon de klasikaj ĉinaj verkoj. Li estis kunaŭtoro de Gong Jin’ou (鞏金甌), la unua ĉina himno, oficialigita en 1911.

De 1912 li estis rektoro de Pekina Universitato kaj per sia agado kaj opinioj kontribuis al fondo de la Movado de Nova Kulturo.

Kategorio:Ĉinaj militistoj
Kategorio:Ĉinaj tradukistoj